Valentin Psjenitsyn

Valentin Nikolajevitsj PsjenitsynKyrillisk skrift Валентин Николаевич Пшеницын () er ein tidlegare skiskyttar frå Dmitrov i Moskva oblast i Russland som tevla for Sovjetunionen.

Psjenitsyn var ein av pionerane då skiskyting vart ein internasjonal idrett etter VM i skiskyting 1958. Den alle fyrste verdsmeisterskapen i skiskyting vart då avvikla i Saalfelden i Austerrike, med svenske og sovjetiske utøvarar i dominerande roller. Svenske Adolf Wiklund vart den aller fyrste verdsmeisteren i skiskyting, Psjenitsyn vart nummer sju i den einaste øvinga i meisterskapen, ein tjue-kilometer med fire skytingar à fem skot. Året etter kopierte han plasseringa i VM 1959 i Courmayeur.

Etter å ha vorte nummer fem i Vinter-OL 1960 i Squaw Valley, kleiv Psjenitsyn ein og ein plass opp på resultatlista dei to neste verdsmeisterskapane. I svenske Umeå vart han nummer fire, medan han i finske Tavastehus i 1962 endeleg fekk med seg ein bronsemedalje, der landsmannen Vladimir Melanjin vann gullmedaljen. Dei to neste meisterskapane, VM 1963 og Vinter-OL 1964, begge i Seefeld/Innsbruck, var han tilbake på sjuandeplass. Psjenitsyn gjekk så opningsetappen for Sovjetunionen sitt bronselag i stafett under VM i skiskyting 1965 på Elverum, den aller fyrste VM-stafetten. 

Kjelder
 Sportsboken, aktuelle årgangar

Kategori:Sovjetiske skiskyttarar
Kategori:Russiske skiskyttarar
Kategori:Sovjetiske deltakarar under vinter-OL 1960
Kategori:Skiskyttarar under vinter-OL 1960
Kategori:Sovjetiske deltakarar under vinter-OL 1964
Kategori:Skiskyttarar under vinter-OL 1964